**Zápisnica zo zasadnutia Obecného zastupiteľstva v Šalgočke,**

**ktoré sa uskutočnilo dňa 27. júna 2013 o 19.00 hod.**

**na Obecnom úrade v Šalgočke**

Prítomní :

Starostka obce - Helena Mesárošová

Poslanci Obecného zastupiteľstva v Šalgočke: podľa prezenčnej listiny

Kontrolórka obce Ing. Huterová

Zapisovateľka – Henrieta Korcová

**Bod č. 1 – Otvorenie zasadnutia**

Starostka obce Helena Mesárošová privítala prítomných, pričom za zapisovateľku určila Henrietu Korcovú,

za overovateľov zápisnice: p. Majkovú a p. Matušniakovú

za navrhovateľov uznesení: p. Klištincovú a p.Koboru

a následne dala hlasovať za predložený program zasadnutia:

**Program:**

1. Otvorenie

2. Kontrola uznesenia

3. Záverečný účet, audítorská správa obce za rok 2012, správa kontrolórky obce

4. Rôzne a diskusia

5. Návrh na uznesenie

6. Záver

Hlasovanie:

Prítomní 4

Za 4 (p.Klištincová, Kobora, Majková, Matušniaková)

Proti 0

Zdržal sa hlasovania 0

**Bod č. 2 – Kontrola uznesenia predchádzajúceho zasadnutia obecného zastupiteľstva**

Po prečítaní uznesenia zo zasadnutia obecného zastupiteľstva z 15.03.2013 starostka Helena Mesárošová skonštatovala, že z predchádzajúceho uznesenia nevyplynuli žiadne úlohy.

**Bod č. 3 – Záverečný účet, audítorská správa obce za rok 2012, správa kontrolórky obce**

V tomto bode programu kontrolórka obce predniesla záverečný účet obce a správu k nej. Následne starostka obce oboznámila poslancov s audítorskou správou obce za rok 2012 vypracovanou Ing. Juricovou. Audítorská správa bola bez výhrad audítora. Poslanci k predneseným správam nemali žiadne pripomienky, vzali ich na vedomie, a z toho titulu bolo pristúpené k odsúhlaseniu záverečného účtu obce za rok 2012.

Hlasovanie:

Prítomní 4

Za 4 (p.Klištincová, Kobora, Majková, Matušniaková)

Proti 0

Zdržal sa hlasovania 0

**Bod č.4 – Rôzne a diskusia**

1.Starostka obce navrhla poslancom spôsob voľby a vzor podmienok potrebných k výberovému konaniu na funkciu hlavného kontrolóra obce, ktorého funkčné obdobie končí 17.09.2013, pričom jeho úväzok je na 10%. Poslanci navrhli, aby záujemci mohli prihlášky podávať do 15.08.2013 vrátane, s tým, že samotné výberové konanie sa uskutoční na konci mesiaca august – presný dátum sa ešte určí z dôvodu čerpania letných dovoleniek v tomto období.

Hlasovanie:

Prítomní 4

Za 4 (p.Klištincová, Kobora, Majková, Matušniaková)

Proti 0

Zdržal sa hlasovania 0

2. Starostka obce oboznámila poslancov o získanej dotácii z Ministerstva vnútra SR vo výške 3000,00 € za účelom zvyšovania bezpečnosti v obci vo forme namontovania kamerového systému a 2 kamier. Na návrh poslancov sa 1 kamera umiestni k budove obecného úradu a 2 kamera do stredu obce pri autobusových zastávkach smerom na park.

Hlasovanie:

Prítomní 4

Za 4 (p.Klištincová, Kobora, Majková, Matušniaková)

Proti 0

Zdržal sa hlasovania 0

3. Starostka obce taktiež oboznámila poslancov o získanej dotácii z Ministerstva kultúry SR vo výške 800,-- €, ktorej účelom je vynoviť hrobku rodiny Appelovcov pri príležitosti 765.výročia 1. písomnej zmienky o obci, ktorá sa bude sláviť prvý septembrový víkend. Zároveň sa do kostola vyhotovia fotokópie pôvodných obrazov darovaných grófskymi rodmi žijúcimi na panstve v Šalgočke. Uvedenú informáciu a účel použitia získaných finančných prostriedkov poslanci zobrali na vedomie.

4. Poslanci boli informovaní so skutočnosťou, že v kuchyni kultúrneho domu sa pokazila malá chladnička, ktorá sa už nedala opraviť a bola aj odovzdaná cez zber elektroodpadu. Poslanci prebrali možnosti, či z kapacitných možností využitia sály a kuchyne kúpiť menšiu alebo väčšiu chladničku a nakoniec navrhli kúpiť väčšiu chladničku bez mrazničky, čím poverili starostku obce.

Hlasovanie:

Prítomní 4

Za 4 (p.Klištincová, Kobora, Majková, Matušniaková)

Proti 0

Zdržal sa hlasovania 0

5. Starostka obce informovala poslancov o skutočnosti, že v poslednom čase sa občania obce sťažujú na skutočnosť, že domácnosti majú nerovnomerne rozdelené smetné nádoby a domácnosti, ktoré neseparujú odpad, vyložia aj 3-4 smetné nádoby, kým domácnosti, kde sa separuje odpad si musia vystačiť s 1 nádobou za ten istý poplatok. Na otázku, prečo k takémuto niečomu došlo, starostka upresnila, že v predchádzajúcich rokoch sa smetné nádoby neevidovali a boli vydávané občanom podľa ich žiadosti. Momentálne podľa usmernenia firmy KOMPLEX platí na 4-člennú rodinu 1 nádoba a 1 igelitové vrece na 1 vývoz. Ak si však rodina zakúpi smetnú nádobu v obchode, nevie tomu obec zabrániť. Bude preto potrebné pristúpiť k usmerneniu občanov na prísnejšiu separáciu odpadov, nakoľko náklady na vývoz odpadu sú stále vyššie a tie sa následne prenášajú do poplatkov za komunálny odpad. Poslanci uvedenú informáciu zobrali na vedomie.

7. Starostka obce oboznámila poslancov s priebehom uskutočnených akcií Deň Zeme, Medzinárodný deň Detí a Deň rodiny a pripravovanej akcii Družobný deň. Na Deň Zeme sa dali vyrobiť odznaky s logom Deň Zeme, na Medzinárodný deň Detí žlé šiltovky s logom obce a na Deň rodiny žlté tričká s logom Dňa rodiny, ktoré uhradil sponzor firma DOVE-Trans Sopúch Dušan. Zabezpečené tričká a šiltovky deti použijú aj na Družobný deň obcí, na ktorý sa ešte dali vyrobiť 30 ks tričiek s obecným znakom. Poslanci uvedené zobrali na vedomie.

Vzhľadom na skutočnosť, že k dnešnému programu rokovania neboli prednesené žiadne ďalšie návrhy a pripomienky, starostka poďakovala prítomným za účasť a zasadnutie ukončila.

Starostka obce: p. Helena Mesárošová, v.r.

Overovatelia: p. Viera Majková, v.r.

 p. Gabriela Matušniaková, v.r.

Zapisovateľka : Henrieta Korcová, v.r.

V Šalgočke 27.06.2013